CELEX: 62017TN0452
Language: da
Date: 2017-07-20 00:00:00
Title: Sag T-452/17: Sag anlagt den 20. juli 2017 — TL mod EDPS

16.10.2017   
            
            
               DA
            
            
               Den Europæiske Unions Tidende
            
            
               C 347/28
            
         Sag anlagt den 20. juli 2017 — TL mod EDPS
   (Sag T-452/17)
   (2017/C 347/37)
   Processprog: fransk
   
      Parter
   
   
      Sagsøger: TL (ved advokaterne T. Léonard og M. Cock)
   
      Sagsøgt: Den Europæiske Tilsynsførende for Databeskyttelse (EDPS)
   
      Sagsøgerens påstande
   
   
               —
            
            
               Det fastslås, at afgørelsen truffet af Den Europæiske Tilsynsførende for Databeskyttelse (EDPS) den 16. maj 2017 om afslag på ansøgningen om anonymisering af dom [fortroligt] (1) og af de websider, der indeholder personlige oplysninger, ved afvisning klagen med den begrundelse, at denne udgør en ansøgning om fornyet prøvelse og ved ikke at besvare klagerens argumenter, tilsidesætter:
               
                           —
                        
                        
                           Artikel 46, litra a), i Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT 2001, L 8, s. 1) og artikel 33 og artikel 34, stk. 1, i afgørelse 2013/504/EU fra Den Europæiske Tilsynsførende for Databeskyttelse (EDPS) af 17. december 2012 om vedtagelse af den tilsynsførendes forretningsorden (EUT 2013, L 273, s. 41), vedtaget til gennemførelse af nævnte artikel 46, litra a), som pålægger EDPS opgaven at undersøge klager og underrette den registrerede om resultatet.
                        
                     
                           —
                        
                        
                           Artikel 41 i Den Europæiske Unions charter om grundlæggende rettigheder, som pålægger Unionens institutioner og organer en almindelig begrundelsespligt.
                        
                     
         
               —
            
            
               Det fastslås, at den anfægtede afgørelse ved at antage, at EDPS ikke har kompetence til at tage stilling til sagsøgerens klage, tilsidesætter artikel 46, litra c), i forordning (EF) nr. 45/2001, sammenholdt med artikel 8, stk. 3, i Den Europæiske Unions charter om grundlæggende rettigheder.
            
         
               —
            
            
               Følgelig:
               
                           —
                        
                        
                           Det fastslås, at den anfægtede afgørelse er ugyldig.
                        
                     
                           —
                        
                        
                           EDPS tilpligtes at betale sagsomkostningerne.
                        
                     
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende om EDPS’manglende besvarelse af den af sagsøgeren indgivne klage. Den anfægtede afgørelse tilsidesætter med afvisningen af klagen med den begrundelse, at den udgør en ansøgning om fornyet behandling, og ved ikke at besvare de argumenter, som sagsøgeren har rejst til støtte for sin ansøgning om anonymisering, artikel 46, litra a), i forordning (EF) nr. 45/2001, som tillægger EDPS opgaven at undersøge klager og underrette den registrerede om resultatet, samt artikel 33 og artikel 34, stk. 1, i afgørelse 2013/504/EU fra Den Europæiske Tilsynsførende for Databeskyttelse (EDPS) af 17. december 2012 om vedtagelse af den tilsynsførendes forretningsorden, vedtaget til gennemførelse af førnævnte artikel 46, litra a), i henhold til hvilke EDPS behandler klager og underretter klageren om resultatet af klagen og de trufne foranstaltninger. Ifølge sagsøgeren har EDPS ikke behandlet klagen, eftersom EDPS fejlagtigt kvalificerede denne som en ansøgning om fornyet prøvelse. Den anfægtede afgørelse tilsidesætter desuden artikel 41 i Den Europæiske Unions charter om grundlæggende rettigheder, som pålægger Unionens institutioner og organer en almindelig begrundelsespligt.
            
         
               2.
            
            
               Andet anbringende om tilsidesættelse af artikel 46, litra c), i forordning (EF) nr. 45/2001, sammenholdt med artikel 8, stk. 3, i Den Europæiske Unions charter om grundlæggende rettigheder, for så vidt som EDPS fejlagtigt antog, at den ikke havde kompetence til at behandle sagsøgerens klage.
            
         
      (1)  Fortrolige oplysninger udeladt.